**Toivakan seurakunta TOIMINTAKERTOMUS 2019**

**LÄHETYSTYÖ**

**TOIMINTA-AJATUS**

Seurakunta toteuttaa lähetystyössä Kristuksen rakkautta sanoin ja teoin, rukoillen ja opettaen; jumalanpalvelus on lähetystyön viikoittainen ydintapahtuma. Tavoitteena on kristillisen kirkon kasvaminen maailmassa. Tavoitteena on myös seurakunnan oman kristillisen identiteetin jäsentäminen ja kirkastaminen ja seurakuntalaisten rohkaiseminen yhteisen pappeuden toteuttamiseen.

|  |  |  |  |
| --- | --- | --- | --- |
| **Ikkuna visioon** | **Tavoite** | **Toimenpiteet**  **ja vastuuhenkilöt** | **Arviointi** |
| Usko ja sen  jakaminen | *Korostetaan*  *rukouselämän*  *tärkeyttä  (hengellisyys)* | Pidetään rukouspiiri osana seurakunnan pysyvää toimintaa. | *Arvioidaan rukouspiirin näkyvyyttä ja vaikuttavuutta: millaisia rukousaiheita, tuotiinko rukousvastauksia esiin.*  Rukouspiiri joka 2. viikko. Osanottajia 2-7, samat osallistujat. Pysyvinä rukousaiheina seurakunnan työntekijät, nimikkolähetit ja -kohde, osallistujien huolenaiheet, esirukousta sairaiden puolesta. Muutamia seurakuntalaisten rukouspyyntöjä ja netin kautta tulleita muiden rukouspyyntöjä. Rukousvastauksia tuli, pieniä ja suuria. |
| *Todistetaan*  *uskoa*  *(hengellisyys)*  *Hengelliset*  *tilaisuudet eri ympäristöissä*  *(yhteisöllisyys)* | Rohkaistaan seurakuntalaisia kirjoittamaan ja puhumaan Kristuksesta. Järjestetään hartauksia sekä keskustelu- ja laulutilaisuuksia seurakunnan tilojen ulkopuolella yhteistyössä esim. kyläseurojen kanssa. | *Arvioidaan, miten seurakunta laajeni kyliin, koteihin ja muihin kokoontumispaikkoihin ja miten kirjoitukset, puheet ja tilaisuudet otettiin vastaan: kirjoitusten, puheiden, tilaisuuksien ja osallistujien määrät, kirjoitusten, puheiden ja tilaisuuksien sisältö, osallistujien ajatukset.*  Seurakuntalaisten hartauskirjoituksista pyrittiin antamaan positiivisen palautetta. Myöhemmin ei määritelty, kuka tai miten seurataan ja raportoidaan puheiden ja kirjoitusten määrää sekä sisältöä ja osallistujien ajatuksia. Jäi toteutumatta.  Lähetys kyläkunnilla: papintiistaissa Kankaisilla kahdessa kodissa ja lähetysilta Viisarimäessä (Puikkosilla), Huikon lähetysjuhla. Osallistujamäärät vaatimattomia. |
| Kristillisyys  elämäntapana | *Seurakunta on siellä, missä ihmiset*  *(toiminnan turvaaminen)* | Tehdään lähetystyöstä toimintaa, joka näkyy ja vaikuttaa seurakunnan jokaisella työalalla. | *Arvioidaan, miten lähetystyö näkyi eri työalojen toiminnassa. Arvioidaan tämän vaikutukset varainhankintaan.*  Lähetystyö eri työalojen toiminnassa - musiikki: kaksi konserttia, joiden tuotosta huomattava osa nimikkoläheteille/-kohteeseen. Tärkeä varainhankintakeino. Kirkon esittelyt: hartaus ja varainhankintaa. |
| Yhteisöllisyys ja  voimaannuttaminen | *Ruokaillaan yhdessä niin,*  *että siihen liittyy hengellinen sanoma*  *(hengellisyys)* | Järjestetään teema-aterioita, joiden kautta eri lähetyskentät tulevat tutuiksi. | *Arvioidaan, miten ateriat edistivät yhteyttä ja yhteisöllisyyttä: itsearviointi, osallistujien ajatukset.*  Teema-aterioita ei järjestetty. |

Vastuuhenkilöt nimetään sen jälkeen, kun työala on organisoitunut vaalikaudelle 2019-2022.